Etsiväkaksoset

Etsiväkaksoset (ruots. Tvillingdetektiverna tai Tvillingdeckarna), Klas ja Göran Bergendahl ovat kaksi fiktiivistä nuorisoetsivää, jotka seikkailevat ”Sivar Ahlrudin” kirjoittamissa nuorisokirjoissa. ==Kaksi kirjoittajaa yhdellä nimellä== Sivar Alhrud on yhteinen taiteilijanimi kirjailijoille Ivar Ahlstedt ja Sid Roland Rommerud. Ivar Ahlstedin kuoleman jälkeen (1967) kirjoitti Rommerud kirjoja yksin aina vuoteen 1974 asti. Rommerudin kuoleman jälkeen tuotettiin vielä neljä kirjaa 1980-luvulla, jotka kirjoitettiin lisenssillä, kuitenkin yhä taiteilijanimellä Sivar Ahlrud. Näitä kirjoista vastasivat Dag E Hogsten, Börje Isakson ja George Johansson. ==Nuortenkirjasarja 1940-luvulta 1970-luvulle== Etsiväkaksoset-kirjasarja kuuluu 1900-luvun suosituimpiin ruotsalaisiin nuorisokirjoihin. Ensimmäinen kirja, Tvillingdetektiverna, ilmestyi jo vuonna 1944, mutta varsinaiseen suureen suosioon Ruotsissa sarja nousi vasta 1950-, 60- ja 70-lukujen aikana. Seuraamalla kirjojen kehitystä saa myös hyvän kuvan Ruotsin historiallisesta kehityksestä 1900-luvun aikana. Suomessa sarjaa julkaistiin alkuun yhden kirjan verran (Valokuvattu varkaus, 1956), kunnes vasta 70-luvulla ja 80-luvun alussa sarjaa alettiin systemaattisesti kääntää ja tuotteistaa nuorisokirjamarkkinoille. Tämän vuoksi Etsiväkaksoset lukeutuu Suomessa 1980-luvun suosituimpiin nuorisokirjoihin, vaikka käytännössä sarjan tekeminen alkuperäiskielellä olikin loppunut jo 1974. Kokonaisuudessaan kaikkia kirjoja ei ole koskaan kuitenkaan käännetty. ==Henkilöhahmot== Ikinuoret Klas ja Göran ovat kaksi pörröpäistä, punatukkaista identtistä kaksosta, jotka asuvat fiktiivisessä Norlannissa sijaitsevassa Vindselen kunnassa (joka pohjautuu Rommerudin kotipaikkakuntaan, Vindelniin). Etsiväkaksoset ovat perinteisiä "ongelma-alttiita" nuoria, joilla on uskomaton taipumus ajautua ongelmallisiin tilanteisiin, mutta myös kyky ratkaista mysteerejä ja arvoituksia, joita eteen tulee. Kaksosten serkku, Hubert Norlén (koko nimi Hubertus Baltzar Holmfrid Norlén, mutta jota kaksoset kutsuvat vastoin hänen tahtoaan lempinimellä "Hubbe") on kotoisin Tukholmasta ja kaksosten täydellinen vastakohta. Huoliteltu, älykäs, opinhaluinen, silmälasipäinen, hyvin pukeutuva, ei ota pois kauluspaitaa ja kravattia, mikäli pystyy välttämään sitä. Hän ajautuu aina vastentahtoisesti osaksi seikkailuja, joihin Etsiväkaksoset eksyvät, mutta on aina mukana selvittämässä arvoituksien ratkaisuja. Muita kirjoissa vakituisesti esiintyviä henkilöitä on mm. kaksosten vanhemmat, Bergendahlin pariskunta; Hubertin äiti Hanna Norlén; Hubertin ylitärkeilevä ystävä Frippe Jonsson; joukko kaksosten ystäviä ja vihollisia sekä Hubertin romanttisen kiinnostuksen kohteet. Etsiväkaksosten kertomukset tuotettiin neljän vuosikymmenen aikana, mikä ei itsessään ole laatukriteeri, mutta kirjasarja tarjoaa ainutlaatuisen näkökulman usean vuosikymmenen kulttuuriin. Lukijan näkökulmasta tämä saattaa muodostua pienehköksi "sarjakuvamaiseksi" ongelmaksi: vaikka tapahtumien miljöö saattaa etenkin ääripäiden osalta olla kovinkin erilainen, ovat kaikki päähenkilöt aina samanikäisiä ja samassa elämäntilanteessa. ==Etsiväkaksoset-kirjasarja== Kirjoja on julkaistu eri kustantajien julkaisuina, joskus sama kirja on saatettu julkaista usealla eri nimellä. Seuraavassa on listattu alkuperäiskieliset ensijulkaisut sekä esitetty tieto niiden Suomen julkaisusta (sikäli kuin saatavilla). Kirjoja julkaistiin Suomessa systemaattisesti sarjana 1970-luvun lopulta 1980-luvun loppuun asti. Neljä "apokryfimäistä" alkuperäisten tekijöiden jälkeistä kirjaa samoin kuin muutama alkuperäistenkin kirjailijoiden teos on jäänyt kokonaan ilman suomenkielistä julkaisua. Vuosien 1973-74 ja 1979-81 aikana tehtiin Etsiväkaksosista myös sarjakuvalehteä. Muutaman vuoden ajan kaksoset esiintyivät myös päivälehtien sarjakuvasivuilla. Molemmat versiot piirsi Ola Ericson. * Tvillingdetektiverna (1944) (Uudelleenjulkaisu: Portföljmysteriet 1972) ** suomeksi: Salkkuarvoitus, suom. Esko Louhiala (Karisto 1990) * Det försvunna manuskriptet (1944) (Uudelleenjulkaisu: Agentmysteriet 1968) ** suomeksi: Agenttiarvoitus, suom. Eliisa Soirila (Karisto 1974) * Cirkus Babbini (1945) * Hubert som reporter (1945) (Uudelleenjulkaisu: Dubbelgångar-mysteriet 1961) ** suomeksi: Kaksoisolennon arvoitus, suom. Eliisa Soirila (Karisto 1972) * Klas och Göran vid filmen (1947) (Uudelleenjulkaisu: Film-mysteriet 1960) ** suomeksi: Elokuva-arvoitus, suom. Marja Keskinen (Karisto 1986) * Frimärksmysteriet på Loberga (1949) ** suomeksi: Postimerkin arvoitus, suom. Markku Parviainen (Karisto 1982) * Mysteriet med silverkulan (1950) * Radio-mysteriet (1950) ** suomeksi: Radioarvoitus, suom. Helinä Heikkonen (Karisto 1984) * Flyg- mysteriet (1951) ** suomeksi: Krokotiililammen arvoitus, suom. Kari Jalonen (Karisto 1972) * Speedway-mysteriet (1951) * Mysteriet med Lejonbrunnen (1952) * Ishockey-mysteriet (1952) ** suomeksi: Jääkiekkoarvoitus, suom. Jukka Jaatinen (Karisto 1974) * Fäbods-mysteriet (1953) ** suomeksi: Karjamajan arvoitus, suom. Esko Louhiala (Karisto 1982) * Motorcykel-mysteriet (1953) ** suomeksi: Valokuvattu varkaus, suom. Pentti J. Huhtala (Gummerus 1956) ** suomeksi: Moottoripyörä-arvoitus, suom. Pirjo Helasti (Karisto 1983) * Trav- mysteriet (1954) ** suomeksi: Raviarvoitus, suom. Esko Louhiala (Karisto 1983) * Tunnelbane-mysteriet (1954) ** suomeksi: Maanalaisen arvoitus, suom. Pirjo Helasti (Karisto 1981) * Raket-mysteriet (1955) ** suomeksi: Rakettiarvoitus, suom. Lasse Lehtonen (Karisto 1980) * TT-mysteriet (1955) * Tefats-mysteriet (1956) * TV-mysteriet (1956) ** suomeksi: Televisioarvoitus, suom. Esko Louhiala (Karisto 1987) * Lördags-mysteriet (1957) ** suomeksi: Lauantai- arvoitus, suom. Paula-Maija Tuominen (Karisto 1979) * Tåg-mysteriet (1957) * Fotbolls-mysteriet (1958) ** suomeksi: Jalkapalloarvoitus, suom. Kauko Lahtinen (Karisto 1979) * Pyramid-mysteriet (1958) ** suomeksi: Pyramidin arvoitus, suom. Kari Jalonen (Karisto 1972) * Bil-mysteriet (1959) ** suomeksi: Romuauton arvoitus, suom. Tuula Syvänperä (Karisto 1985) * Rymd- mysteriet (1959) * Zick-zack-mysteriet (1960) * Film-mysteriet (1960) (Aiempi julkaisu: Klas och Göran vid filmen vuonna 1947) ** suomeksi: Elokuva- arvoitus, suom. Marja Keskinen (Karisto 1986) * Tvillingmysteriet (1960) ** suomeksi: Kaksoisarvoitus, suom. Rauni Kanerva (Karisto 1971) * Skyskrapemysteriet (1961) ** suomeksi: Pilvenpiirtäjän arvoitus, suom. Helkky Saariaho (Karisto 1981) * Dubbelgångar-mysteriet (1961) (Aiempi julkaisu: Hubert som reporter vuonna 1945) ** suomeksi: Kaksoisolennon arvoitus, suom. Eliisa Soirila (Karisto 1972) * Grodmans-mysteriet (1962) ** suomeksi: Sammakkomiehen arvoitus, suom. Rauni Kanerva (Karisto 1971) * Chiffer- mysteriet (1962) * Boxer-mysteriet (1963) ** suomeksi: Bokseriarvoitus, suom. Esko Louhiala (Karisto 1988) * Slalom-mysteriet (1963) ** suomeksi: Slalomarvoitus, suom. Tuomas Paavilainen (Karisto 1981) * Miljon-mysteriet (1964) ** suomeksi: Miljoona-arvoitus, suom. Sirkku Lehmusvaara (Karisto 1978) * Grott-mysteriet (1964) ** suomeksi: Luola-arvoitus, suom. Sirkku Lehmusvaara (Karisto 1978) * Helikopter-mysteriet (1965) ** suomeksi: Helikopteriarvoitus, suom. Pirjo Helasti (Karisto 1981) * Smugglar-mysteriet (1965) ** suomeksi: Salakuljetusarvoitus, suom. Eliisa Soirila (Karisto 1973) * Dubbeldäckar- mysteriet (1967) ** suomeksi: Punaisen bussin arvoitus, suom. Rauni Kanerva (Karisto 1971) * Agent-mysteriet (1968) (Aiempi julkaisu: Det försvunna manuskriptet vuonna 1944) ** suomeksi: Agenttiarvoitus, suom. Eliisa Soirila (Karisto 1974) * Rånar-mysteriet (1969) ** suomeksi: Automaalaamon arvoitus, suom. Rauni Kanerva (Karisto 1974) * Tavel-mysteriet (1970) ** suomeksi: Taulujen arvoitus, suom. Rauni Kanerva (Karisto 1973) * Sedel-mysteriet (1971) ** suomeksi: Seteliarvoitus, suom. Pirjo Helasti (Karisto 1980) * Långtradar- mysteriet (1972) ** suomeksi: Rekka-auton arvoitus, suom. Jukka Jaatinen (Karisto 1974) * Portföljmysteriet (1972) (Aiempi julkaisu: Tvillingdetektiverna vuonna 1944) ** suomeksi: Salkkuarvoitus, suom. Esko Louhiala (Karisto 1990) * Kaparmysteriet (1973) ** suomeksi: Kaappariarvoitus, suom. Esko Louhiala (Karisto 1984) * Maffia-mysteriet (1973) ** suomeksi: Mafia-arvoitus, suom. Anne Seppälä (Karisto 1976) * Segelflyg-mysteriet (1974) ** suomeksi: Purjelentoarvoitus, suom. Rauni Kanerva (Karisto 1975) * Prinsess-mysteriet (1974) ** suomeksi: Prinsessa-arvoitus, suom. Esko Louhiala (Karisto 1985) Lisenssillä kirjoitetut teokset alkuperäisten kirjoittajien kuoleman jälkeen: * Varulvs-mysteriet (1981) (Dag E Hogsten) * Cykel-mysteriet (1982) (Börje Isakson) * Ballong-mysteriet (1982) (George Johansson) * Ångbåts-mysteriet (1983) (Dag E Hogsten) ==Katso myös== * 3 etsivää ==Aiheesta muualla== *Tvillingdetektiverna-fanisivu Luokka:Rikoskirjasarjat Luokka:Ruotsalaiset nuortenkirjat Luokka:Ruotsalaiset rikosromaanit Luokka:Kuvitteelliset sisarukset Luokka:Kuvitteelliset etsivät